Systémová príručka

Použité programy

Najdostupnejším riešením na sprevádzkovanie SSIS je použitie voľne dostupného balíčka XAMPP. Ide o open-source projekt, ktorý je možné získať na URL adrese <http://sourceforge.net/projects/xampp/>. Prednosťami tohto riešenia sú najmä rýchla inštalácia, ľahká konfigurácia a prehľadnosť. Druhým riešením je zaobstarať si jednotlivé potrebné časti osobitne, čo poskytuje používateľovi väčšiu flexibilitu.

Súčasti balíka XAMPP

Jednotlivé komponenty, ktoré sú potrebné pre beh webovej stránky SSIS:

* Apache HTTP Server
* PHP
* PHP MyAdmin
* MySQL

Inštalácia XAMPP

Pri inštalácií je možné nastaviť cestu na lokálnom disku, kam sa má XAMPP skopírovať a rozbaliť. Vo vytvorenom priečinku „xampp“ sú umiestnené adresáre všetkých programov a služieb, ktoré balík poskytuje. Najdôležitejší adresár a zároveň jediný podstatný je ../xampp/htdocs/. V tomto adresári sa nachádzajú zdrojové súbory stránok xampp-u.

Po nainštalovaní XAMPP je potrebné použitím klienta zapnúť Apache.

Inštalácia a konfigurácia projektu

Pred začatím práce spustite XAMPP klient. V ňom zapnite služby Apache a MySql použitím tlačidiel Start. Pre overenie funkčnosti XAMPP prejdite vo Vašom internetovom prehliadači na adresu <http://localhost>. Mala by sa zobraziť úvodná obrazovka XAMPP. V prípade, že sa tak nestalo skúste zistiť dostupnosť portov 80 a 433 napr. použitím tlačidla Port-Check v klientovi.

Pokračujte podľa nasledujúceho postupu:

1. Skopírujte celý adresár *projekt* do adresáru *htdocs*.
2. Na stránke *localhost* (XAMPP) zvoľte *phpMyAdmin*. Vyberte záložku *Import.* Nájdite súbor s databázou *ssisdb.sql*, ktorý sa nachádza v adresári *db.* Po importe databázy môžete zobraziť manažovať jednotlivé tabuľky.
3. Vyberte databázu *ssis*. Prejdite na záložku Privileges a následne vytvorte nového používateľa so všetkými privilégiami.
4. Teraz je potrebné zmeniť súbor *db\_config.php*, ktorý sa nachádza v adresári ../projekt/lib/. Do riadku MYSQL\_USER vpíšte medzi úvodzovky meno vytvoreného používateľa databázy a do riadku MYSQL\_PASSW jeho heslo.
5. Po uložení zmien prejdite na URL <http://localhost/projekt>. Zobrazí sa úvodná stránka SSIS.